Kynodesme

Kynodesme (gresk: κυνοδέσμη, oversatt: «hundebånd») var en tynn lærstripe som holdt en manns penis oppe. Den ble ofte brukt av greske atleter i antikkens Hellas.

Den var bundet stramt rundt akroposthion, den delen av forhuden som er bak glans, og var enten festet til et midjebånd for å eksponere pungen, eller bundet til roten av penis slik at penis så ut til å bøye seg oppover. Ikke alle greske atleter brukte kynodesme.

Den blir først nevnt i litteraturen på 400-tallet f.kr., i det delvis bevarte satyrspillet Theoroi  av Aiskhylos. Den er også avbildet på illustrasjoner av atleter på gresk keramikk.

Litteratur 
 Frederick M. Hodges: The Ideal Prepuce in Ancient Greece and Rome: Male Genital Aesthetics and Their Relation to Lipodermos, Circumcision, Foreskin Restoration, and the Kynodesme, The Bulletin Of The History Of Medicine, Volume 75: s. 375–405, høst 2001.
 s. 10 

Antikkens Hellas